paragraph_text: Little Girl Blue je debitantski album pjevačice, pijanistice i kantautorice Nine Simone (1933. – 2003.) za izdavačku kuću Bethlehem Records. Također je izdan pod imenom Jazz As Played in an Exclusive Side Street Club. Nina je bila u dvadesetim godinama života kada je snimila ovaj koncert, još uvijek želeći postati klasičnom koncertnom pijanisticom. Odmah je prodala autorska prava za ovaj album za 3000 dolara,<ref> čime je izgubila prihod od tantijema koji se procjenjuje na preko milijun dolara. Nina nije bila zadovoljna nedostatkom napora izdavačke kuće pri promociji albuma, te je nakon njega prešla u dugu suradnju s kućom Colpix Records. Album Nina Simone and Her Friends izdan je nakon što je otišla i sadržavao je preostale neiskorištene pjesme sa snimanja ovog albuma.